Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: miniszter feladat- és hatásköréről szóló 165/2006. (VII. 28.) Korm. rendelet állapítja
Paragraph Index: 4121

a) összehangolja a nemzetközi együttműködésben való részvételt és átfogóan elősegíti a környezetvédelmi, természetvédelmi és vízügyi érdekek képviseletét a nemzetközi szervezetekben és a kétoldalú kapcsolatokban, ezzel összefüggésben: aa) elkészíti és elfogadásra előterjeszti a minisztérium nemzetközi együttműködési stratégiáját; ab) elősegíti, szervezi, illetőleg ellátja a Minisztérium két- és többoldalú nemzetközi kapcsolattartásból adódó feladatokat, biztosítja az összeköttetést a külföldi partner intézményekkel, az itthoni és külföldi diplomáciai képviseletekkel; ac) szervezi és előkészíti a Minisztérium vezetőinek a nemzetközi kapcsolattartás keretében megvalósuló itthoni és külföldi programjait, elkészíti, illetve elősegíti a tárgyalások eredményeinek dokumentálását, különös tekintettel a Kormány részére készülő tartalmi és operatív jelentésekre; ad) szervezi és irányítja a miniszter hatáskörébe tartozó kétoldalú kormány- és tárcaközi egyezmények, megállapodások, valamint más, két- és többoldalú együttműködési dokumentumok létrehozását, a hazai és nemzetközi előkészítési és egyeztetési feladatok végrehajtását;

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes